**PROTOKOLL FRA INDRE ØSTFOLD REGIONRÅD**

**Tid:** Fredag 16. juni 2023, kl. 09.00 – 13.30  
**Sted: Rakkestad rådhus**

Deltakere

**Representantskapet**

|  |  |  |  |
| --- | --- | --- | --- |
| Saxe Frøshaug | Indre Østfold kommune | Ordfører, Sp | |
| Hilde Brandsrud | Indre Østfold kommune | Kommunedirektør vara | |
| Thor Hals | Indre Østfold kommune | Politiker, Høyre | |
| Anne-Grethe Larsen | Skiptvet kommune | Ordfører, Sp | |
| Hasse Ekman | Skiptvet kommune | | Kommunedirektør | |
| Theodor Bye | Marker kommune | | Ordfører, Sp | |
| Vidar Østenby | Marker kommune | Fungerende rådmann | |
| Karoline Fjeldstad | Rakkestad kommune | Ordfører, Sp | |
| Alf Thode Skog | Rakkestad kommune | Rådmann | |
| Knut-Magne Bjørnstad | Rakkestad kommune | | Politiker, Ap | |

**Viken fylkeskommune**

|  |  |  |  |  |
| --- | --- | --- | --- | --- |
| Bjørn Siem Knudsen | | Viken fylkeskommune | Fylkestingsekretariat | |
| **Andre observatører** | |  | |  | |
| Bjørn Sjøvold | | KS Viken | | Regiondirektør | |
| Ingjerd Schou | | Stortinget | | Stortingsrepresentant | |
| Valgerd Svarstad Haugland | | Statsforvalteren i Oslo og Viken | | Statsforvalter | |
| Cecilie Agnalt | | Viken fylkeskommune | | Fylkestingsrepresentant | |
|  | |  | |  | |
| Ida Ruud Stemmedalen | | Rakkestad Næringsråd | | Daglig leder | |
| Terje Myrseth | | Indre Østfold kommune | | Næringssjef | |
| Bjørn Lier | Næringshagen | | |  | |
| Roar Pettersen | | Sivilforsvaret | | Sivilforsvarsinspektør | |
| Terje Romfog | | Rakkestad kommune | | Brannsjef | |
| Marius Holm | | Vy | | Direktør samfunnskontakt | |
| Hege Hermo | | Indre Østfold kommune | | Prosjektleder Fortene | |
| Marit Lillegraven Haakaas | | Indre Østfold kommune | |  | |
| Ann Kristin Halvorsrud | | Marker kommune | |  | |
|  | |  | |  | |
| **Sekretariat**  Kristine Hasle | | Indre Østfold kommune | | Rådgiver næring | |
| Erik Unaas | | Indre Østfold kommune | | Regional koordinator | |

**Faste medlemmer med meldt forfall**

|  |  |  |
| --- | --- | --- |
| Håvard Jensen | Viken fylkesting | FrP, Hobøl |
| Ann Kristin Solli Borgersen | Skiptvet kommune | Politiker, Høyre |
| Kjersti Nielsen | Marker kommune | Politiker, Ap |
| Benedicte Lund | Viken fylkesting | Mdg, senere |

**SAKSLISTE**

**Sak 21/2023** **Godkjenning av innkalling og dagsorden, opprop – ved Saxe Frøshaug**Saxe Frøshaug startet møtet med å kommentere to viktige saker til dagsorden:   
Ås kommune sine politiske vedtak som gjelder E18-utbyggingen og en uttalelse til landbruks- og matministeren om den kritiske tørkesituasjonen som er nå. *Han ønsker at arbeidsutvalget lager en uttalelse fra regionrådet for å legge trykk på begge sakene.*  
Beslutning:   
Innkalling og dagsorden ble godkjent.

**Godkjenning av protokoll fra regionrådsmøtet, i Skiptvet, 28.4.2023**Beslutning:Protokollen ble godkjent.

**Sak 22/2023** **Orienteringer  
Viken fylkeskommune …. på vei inn til Østfold fylkeskommune**   
ved rådgiver fylkesrådssekretariatet Bjørn Siem Knudsen  
Det meldes av Viken fortsatt er i rute med fylkesbyggingen i de tre tidligere fylkene.  
Næringshagen er tatt opp i SIVAs program, og tildelt 1,7 mill fra fylket.  
NTP behandles i Fylkestinget kommende uke.  
  
**Tørkesituasjonen i Indre Østfold-regionen, direktør Hilde Brandsrud orienterte.**Tørkesituasjonen i Indre Østfold er alvorlig for de som har dyr – og korn. Landbrukskontoret i Indre Østfold kommune har hatt møte med Statsforvalteren. Situasjonen nå ligner på situasjonen i 2018. Hilde Brandsrud ønsker at Indre Østfold regionråd sender en uttalelse, som kan sendes til Landbruksdirektoratet.  
Kornbøndene må ha en forutsigbarhet. Kan kornbøndene selge sin avling til dyreeierne og slå høsthveten til dyrefor? Forslaget støttes fra alle kommunene.   
Indre Østfold regionråd stiller seg bak teksten brevet om at det legges til rette for det samme regelverket som kom på plass i 2018. Brev stiles til statsråden.

**Ordfører i Rakkestad Karoline Fjeldstad orienterte om Linnekleppen.**Det er ekstra store kostnader knyttet til skogbrann og skogbrannfaren.   
Fjeldstad spør om de ekstra kostnadene kan dekkes av skjønnsmidler fra statsforvalteren?

Østfold Skogselskap eier Linnekleppen, men det er private grunneiere. Linnekleppen er Nord Europas eneste skogbranntårn – og etter hvert også en turistattraksjon.

Det er ønske om framover å diskutere hva Linnekleppen skal bli brukt til – og hvordan drift og utvikling kan finansieres. Hva gjør vi med Linnekleppen videre? Rakkestad har fått henvendelse, og det har litt innvilget midler fra Sparebankstiftelsen, og Ida Ruud Stemmedalen og Vidar Østenby jobber videre med et prosjekt. Det har vært bra lokalt engasjement. Det skal kunne være et permanent bemannet tårn, samtidig som også turister kan gå opp i tårnet. Det vises tydelig hvor lite folk det er nå, ettersom det ikke er lov å gå opp i tårnet. Linnekleppen bør være bemannet både for turgåere, men også av brannsikkerhetsårsaker.

**Orientering fra brannsjefene i Indre Østfold om den akutte skog- og gressbrannfaren. Ved brannsjef i Rakkestad kommune, Terje C. Romfog.**Det er ekstremt stor skogbrannfare i Indre Østfold nå. Tørt tordenvær førte til fem skogbranner denne uken. 2018 lærte brannvesenet mye om skogbrann. Lik kommunikasjon ut til publikum er viktig. Det må være like regler i alle kommunene, og der har Indre Østfoldkommunene blitt bedre.

Flyovervåking – forebyggende beredskap – fly må vi ha. Nå flys det en gang om dagen over skogene. 11 kommuner er med, og finansieringsplanen er på plass. Romfog retter en stor takk til sivilforsvaret. Han understreker at Linnekleppen er veldig viktig, i kombinasjon med flyovervåking.

Det kom spørsmål om satellittovervåkning kan være aktuelt? Personvernet gjør at man ikke har lov til å se det vi ønsker å se. I tillegg til at skydekke gjør at man ikke ser bra nok.

Røros blir overvåket av varmesøkende kameraer. Dette blir sett på.

Forslag til beslutning:  
Indre Østfold regionråd stiller seg bak forslag om å sende et brev til Landbruks- og mat departementet som gjelder tørkesituasjonen.  
Regionrådet tok orienteringene til etterretning.

**Sak 23/2023 Orientering om Sivilforsvaret i Indre Østfold – og Østfold**, ved sivilforsvarsinspektør Roar T. Pettersen. Hvordan jobber Sivilforsvaret?   
Pettersen ga en grundig gjennomgang av hvordan Sivilforsvaret er organisert, og Sivillforsvarets historie. Sivilforsvaret er en del av DSB-Direktoratet for sikkerhet og beredskap.

Tjenesteplikt fra 18 til 55 år. Sivilforsvaret kan kalle inn alle, og si at dere skal på kurs, med tre ukers opplæring. Sivilforsvaret har ansvar for tilfluktsrom, varslingstjenester og de har evakueringsmyndighet i krig. De er en passiv aktør.

Varslingen på mobilen samme uke var det sivilforsvaret som hadde ansvaret for.

Pettersen redegjorde spesielt for tilfluktsrom. Dekningen på tilfluktsrom i Østfold er på 44 %. I Indre Østfold er dekningsgraden på 33 prosent.

Dette var en nyttig gjennomgang for regionrådet. Presentasjonen vedlegges.

Beslutning:   
Orienteringen taes til etterretning

**Sak 24/2023** Marius Holm, direktør kommunikasjon og samfunnskontakt i Vy – fra Skiptvet til Zero, og tilbakeblikk før hovedinnlegget:   
«**Framtidig ruteplaner for Østlandet, muligheter for Indre Østfold**»  
Marius Holm sitter i konsernledelsen i Vy.  
Holm snakket om begrensninger gjennom Oslotunnelen og rundt 1000 tog på Oslo S hver dag, hvordan trafikkgrunnlaget bestemmer antall avganger. Han snakket også om at det drøftes om Østre Linje kan fortsette fra Oslo S og nordover mot Gardermoen. Et lengre krysningsspor på østre linje er trolig nødvendig for å øke frekvensen.  
Om flytoget sa Holm at det gis inntrykk av at det VY som skal legge ned flytoget. Dette er Samferdselsdepartementets vurdering.

Beslutning  
Orienteringen taes til orientering

**Sak 25/2023 Sirkulærøkonomi v/Marit Haakaas**Oppfølging fra regionrådsmøtet 4. februar om Sirkulærstrategien.

Sirkulærøkonomi – strategien som ble lagt fram i regionrådet vektlegger:   
Vurdere behov - Istandsette og reparere før kjøp - Brukt før nytt -   
Anskaffelser med kvalitet og reparasjonsmuligheter - Sortere for gjenvinning

Handlingsplanen blir nå viktig. Tankegangen må forankres i administrasjonene i våre fire kommuner, og deretter behandling i kommunestyrene Det er planlagt en innbyggerkampanje «Mitt grønne valg».  
Søknad har blitt sendt til fylkeskommunen, som har gitt 100.000 kr.

Samarbeid med et nytt tema mellom kommunen, gir gevinst.

Beslutning:Indre Østfold regionrådet støtter den sirkulære strategien m handlingsplan og sender den via kommunedirektørene for behandling og vedtak i kommunestyrene.

**Sak 27/2023 Høringsuttalelse Forsvarskommisjonen rapport**

Her kan du lese om arbeidet, konklusjoner og hele rapporten:

[Forsvarskommisjonen har levert sin rapport - regjeringen.no](https://www.regjeringen.no/no/aktuelt/forsvarskommisjonen-har-levert-sin-rapport2/id2975173/)

Ingjerd Schou, medlem i Stortingets forsvars- og utenrikskomite orienterte. Hun innledet med noen betraktninger om beredskap og den situasjonen Norge og Europa nå står i. Hun understreket at vi ikke har hatt en forsvarskommisjon siden starten av 1990-tallet. Kriseforståelsen i Norge er liten, og vi trenger å tenke annerledes. Det forutsettes av et Forsvar både i vekst og omstilling i årene som kommer.

Østfold har mange reservister og mange forsvarsverk.

Forsvaret er i vekst, og den sikkerhetspolitiske situasjonen tilsier at den fortsetter å øke. Stortinget samtykker i at Utenriksdepartementet og Forsvarsdepartementet kan pådra forpliktelser om sivil og militær støtte gjennom Nansen-programmet for Ukraina innenfor en samlet ramme på 75 mrd. kroner i perioden 2023–2027

Vi kan ikke se det offentlige forsvaret alene, men må se dette sammen med næringslivet og annen offentlig sektor. Vi må sikre våre allianser og det bilaterale samarbeidet med USA - og Sverige og Finland.

Utfordringer: Tenke nasjonalt – i rammen til NATO. Vi må tenke langsiktig – erfaringen fra Ukraina, må ses i sammenheng i Norge. Sjøforsvaret skal videreutvikles langs kysten og havgående. Muligheter og begrensninger ved at Sverige og Finland går inn i NATO.

Schou understreker at Utenrikspolitikken er avgjørende for at vi skal kunne drive lokalpolitikk.

Beslutning:

Arbeidsutvalget får fullmakt til å gi innspill til og godkjenne en felles høring sammen med Søndre Østfold IPR, Mosseregionen IPR og Follorådet IPR. Ingjerd Schou rådføres i prosessen.

**Sak 26/2023 - Orienteringssaker**

* **NTP / samferdsel, status v/ regional koordinator Erik Unaas**- Framtidig rutetilbudet på Østre Linje, innspill til Viken fylkeskommune ser sendt (lagt ut i møtet).  
  - Osloregionen har laget et eget høringsforslag.
* **-** Viken fylkeskommune gjør sitt NTP-vedtak 21. juni.

Men begge ser ut til å ha med prioriterte utbygginger som vi har argumentert for, som rv134 Oslofjordforbindelsen, rv22Glommakryssing, E18 Retvet-Vinterbro og strekningsvise forbedringer rv22 Årum – Fetsund.

* **Situasjonen avtale bompengefinansiering E18 i Follo**   
  Ås formannskap stemte med 8-1 imot foreliggende forslag til E18 med bompengefinansiering. Indre Østfold regionråd støtter budskap fra ordfører/varaordfører i brev til samferdselsministeren.
* **Otteid kanal, nytt forprosjekt v/ ordfører og styremedlem i kanalselskapet Theodor Bye**Åpne mellom Haldenkanalen og Dalsland kanal. Kostnaden på å lage sluseanlegg blir stor, så nå ser de på muligheten for å utrede en «jernbane» som kan toge båter mellom Haldenvassdraget og Dalslandskanal. Presentasjoner vedlegges.
* **Fortene som regional satsing, status v/ prosjektleder Hege Hermo**Det ble orientert om framdriften i de tre delprosjektene på Trøgstad fort og Høytorp fort. Godt samarbeid både med fylkeskommune, næringsliv og andre økonomiske bidragsgivere, spesielt Sparebankstiftelsen DNB. Presentasjon vedlegges
* **Siste fra Statsforvalteren i Oslo og Viken v. statsforvalter Valgerd Svarstad Haugland**Svarstad Haugland fortalte som skjønnsmidler til brannberedskap, via beredskapsmidler. I Østfold var det mer skjønnsmidler enn det som finnes nå. For noen år siden fikk man midler via landbruk, til brannberedskap. Det får de ikke lov til lengre.   
  Hva som vi skje organisatoriske med Statsforvalteren etter årsskiftet 2023/2024. Det blir ikke tatt noen beslutning for Statsforvalteren før etter sommerferien, kanskje etter kommune- og fylkestingsvalget i september. Men Svarstad Haugland selv, og ansatte, er stort sett fornøyd med dagens organisering, og de venter spent på avgjørelsen og hva som vil skje  
  Det planlegges også kurs etter valget for nyvalgte om hva som er Statsforvalteren sine oppgaver.
* **Siste fra KS Viken v/ regiondirektør Bjørn Sjøvold**KSskal følge fylkeskommunegrensene og endrer dermed sin organisering fra 1. januar 2024. Sjøvold informerte rundt dette, samt en del av de tilbudene som presenteres kommunene denne høsten. Presentasjonen vedlegges.

Beslutning:

Orienteringene taes til etterretning

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Saxe Frøshaug, leder